L 222/160
LV
Eiropas Savienības Oficiālais Vēstnesis
8.9.2023.
4.4.2.15.
Palīdzība iekāpt vilcienā un izkāpt no tā Īsteno ekspluatācijas noteikumus, ar ko nodrošina, ka personāls apzinās, ka personām ar invaliditāti un personām ar ierobežotām pārvietošanās spējām var būt nepieciešama palīdzība, lai iekāptu vilcienā un izkāptu no tā, un ka personāls vajadzības gadījumā sniedz šādu palīdzību.
Nosacījumi, ar kādiem sniedz palīdzību personām ar invaliditāti un personām ar ierobežotām pārvietošanās spējām, izklāstīti Regulā (ES) 2021/782.
4.4.2.16.
Perons – zona, kur izmanto palīglīdzekļus iekļūšanai ar ratiņkrēslu Dzelzceļa pārvadājumu uzņēmums un infrastruktūras pārvaldītājs vai stacijas apsaimniekotājs kopīgi nosaka vietu uz perona, kurā šāda iekārta, visticamāk, tiks izmantota, un pierāda tās derīgumu.
Šai vietai jābūt savietojamai ar esošiem peroniem, pie kuriem vilciens, visticamāk, apstāsies.
Līdz ar to vilciena apstāšanās vieta dažos gadījumos ir jāpielāgo, lai nodrošinātu atbilstību šai prasībai.
Īsteno ekspluatācijas noteikumus, kuru mērķis ir ņemt vērā vilciena sastāva formēšanas variantus (sk.
4.2.1.12. punktu) tā, lai vilcienu apstāšanās vietu varētu noteikt, ievērojot iekāpšanas palīglīdzekļu izmantošanas zonas.
4.4.2.17.
Ārkārtas metode pārvietojamo pakāpienu izmantošanai Īsteno ekspluatācijas noteikumus savienojošās platformas nofiksēšanai uzglabāšanas pozīcijā ārkārtas gadījumā vai izmantošanai elektroenerģijas padeves pārtraukuma gadījumā.
4.4.2.18.
Tādu ritošā sastāva kombināciju ekspluatācija, kas formētas no šai SITS atbilstoša un neatbilstoša ritošā sastāva Formējot vilcienu, kurā ir gan šai SITS atbilstošs, gan neatbilstošs ritošais sastāvs, īsteno ekspluatācijas procedūras, ar ko nodrošina, ka vilcienā ir vismaz divas ratiņkrēslu vietas, kuras atbilst šai SITS.
Ja vilcienā ir pieejamas tualetes, nodrošina, ka personām, kas pārvietojas ratiņkrēslā, ir pieejama universālā tualete.
Ja tiek formētas šādas ritošā sastāva kombinācijas, ievieš procedūras, ar ko visos vagonos nodrošina vizuālu un akustisku informāciju par maršrutu.
Ir pieņemami, ka mainīgās informācijas sistēmu, ratiņkrēslu vietu, universālo tualešu, ar ratiņkrēslu pieejamu guļamvietu un ārkārtas izsaukuma ierīču funkcionalitāte, darbojoties šādos formējumos, var nebūt pilnīga.
4.4.2.19.
Vilcienu formēšana no atsevišķiem šai SITS atbilstošiem vagoniem Ja vagoni, kuri atsevišķi novērtēti saskaņā ar 6.2.7. punktu, tiek formēti vilcienā, ievieš ekspluatācijas procedūras, ar ko nodrošina, ka viss vilciens atbilst šīs SITS 4.2. punktam.
4.4.2.20.
Pakalpojumu sniegšana vilcienos Ja pakalpojums pasažieriem tiek sniegts noteiktā vilciena daļā, kura nav pieejama personām, kas pārvietojas ratiņkrēslā, tiek izmantoti operacionāli līdzekļi, ar ko nodrošina: a) bezmaksas palīdzības pieejamību, lai personas, kas pārvietojas ratiņkrēslā, varētu nokļūt līdz pakalpojumam; vai b) pakalpojuma sniegšanu bez maksas personām, kas pārvietojas ratiņkrēslā, ratiņkrēsla vietā, ja vien pakalpojuma rakstura dēļ to nav iespējams sniegt attālināti.”; 39) pielikuma 4.4.3. punktu aizstāj ar šādu: “4.4.3.
Iekāpšanas palīglīdzekļu nodrošināšana un palīdzības sniegšana Infrastruktūras pārvaldītājs vai stacijas apsaimniekotājs un dzelzceļa pārvadājumu uzņēmums vienojas par iekāpšanas palīglīdzekļu nodrošināšanu un pārzināšanu, kā arī par palīdzības sniegšanu un alternatīviem pārvadājumiem saskaņā ar Regulu (ES) 2021/782, lai noteiktu, kura persona ir atbildīga par iekāpšanas palīglīdzekļu izmantošanu un alternatīvo pārvadājumu veikšanu.
Infrastruktūras pārvaldītājs (vai stacijas apsaimniekotājs(-i)) un dzelzceļa pārvadājumu uzņēmums nodrošina, ka saskaņotais pienākumu sadalījums ir vispiemērotākais vispārējais risinājums.
Šādās vienošanās tiek ņemta vērā 5.3.1.2., 5.3.1.3,, 5.3.2.9.
5.3.2.10. punktos minēto iekāpšanas palīglīdzekļu izmantojuma joma.